KROKY : Vizuálny postup k prípadnému zariadeniu objektov domu,

ak by s tým zákazník po dohode  s pánom architektom súhlasil.

**Základný objekt = SUTERÉN :**

**Základom každej stavby sú železo – betónové hlboké a  široké základy. Pri tejto stavbe musia byť zvlášť dobre vystužené, pretože miestnosti v  dome sú väčšie, vyššie a  aj širšie, než pri obvyklých stavbách. Ďalej musí byť pod objektom domu upravené pôdne podlažie, kôli ďalším povinným pracovným postupom. Teraz k samotnému vybaveniu plochy suterénu . :**

**V tomto náčrte som navrhol povinné vybavenie. To sú : Strojovňa, v ktorej je umiestnenie všetko, čo sa týka technologického vybavenia. Riadiace panely, centrálny počítač, ktorý všetky zhrnuté údaje zo všetkých počítačov v dome , odovzdáva do počítača v kancelárii. Tento slúži pre kontrolu jednak majiteľovi a pani sekretárke, ktorá raz týždenne vyrovnáva účty s bankou. Ďalej sú tu sústredené : Klimatizácia, satelit, internet, elektrika v interiéri a aj v exteriéri., Závlahy, nočné osvetlenie v areáli, ale aj pod balkónmi a terasami., prívod a odvod pitnej vody – regulácia dažďovej vody, WC, a iné. Potom sa tu nachádzajú miestnosti pre uskladnenie zeleniny, ovocia, alkoholu, zimného a športového oblečenia, uskladnenie obuvi, športového náradia a náčinia a pod. Je tu dosť veľký bazén, ku ktorému sú tu kabínky na prezliekanie sa so sprchami a sauny. tiež je tu výrivka, telocvičňa s náradím, malá dielnička zo stolárskym zariadením, pochopiteľne WC, výťah, ktorý vedie až po strechu, schodisko z prízemia a je tu aj ÚKRYT, má svoje zariadenie aj s náhradným alternátorom a naftou, ktorý by mal byť opevnený z bokov a Aj z vrchu tak, aby v čase vojenského konfliktu, poslúžil tejto rodine. Steny a strop – plafón sú biele a na zemi sú biele kachličky. Je tu klimatizácia a elektrika sa spúšťa ovládačom. Tak aj v celom dome. Dvere v suteréne sú štandardné. O všetkých úpravách bude rozhodovať pán architekt spolu so statikom.**

**PRÍZEMIE :**

**Prízemie slúži viac menej spoločenským záležitostiam rodiny, ale aj pri rôznych návštevách a udalostiach, sviatkoch. Je tu veľká kuchyňa s jedálňou, v ktorej sa okrem dosť veľkej kuchynskej linky – najmodernejšej s kompletným vybavením, nachádzajú ešte príručný pult, so všetkým vybavením dnešných potrieb, sú tu dve chladničky s mrazničkami, rohový regál, v ktorom je rádio, malý televízor, izbové kvety, priečinok na noviny a časopisy, keramika, starý písací stroj. Príručný vozík na donášku a  odnášku tanierov a tak. Na zemi pod jedálenským stolom je koberec, aby stolovníci nemali nohy na studenej síce drevenej podlahe. Stôl sa musí vyrobiť na objednávku. Aj stolice / je obrázok / , ktoré by mali mať atypický tvar, je ich 13, no do skladu treba ešte 7 vyrobiť. V sklade musia byť obalené fóliou. Kto bude potrebovať si z nich zoberie a po akcii ich vráti a znovu obalí. V jedálni je ešte veľký izbový listový kvet v kvetináči, Na stene je ešte skrinka s porcelánovým riadom a podtlačou – keramika modrotlač, alebo iný starožitný riad , mlynček, mažiar atď. , Ku kuchyni je tu dosť veľká a priestranná špajza, čo ocení gazdinka domu. Tak isto je súčasťou zariadenia aj počítač, do ktorého sa zapisuje : všetko. Akvárium spríjemní pobyt nie len stravníkom, ale aj oddychujúcim v spoločenskej miestnosti. Priestory v kuchyni sú tiež dosť veľké, aby sa tam stravujúci cítili v pohode. Okná sú 260 cm. vysoké 30 cm. od vrchu, kde je v stene klimatizácia a rôzne káble a 10 cm od podlahy. Tak to bude aj v celom dome. Teda výška stien je 300 cm. Od suterénu, až po strechu. Plafón je riešený s kaziet a aj osvetlenie. / je obrázok /. Podlaha je plávajúca a z červeného smreku. Pod podlahou je zimné kúrenie – vyrieši pán architekt. Pod podlahou sú tiež aj rôzne káble a potrubia.**

**Hneď vedľa kuchynských priestorov sa nachádza tiež dosť priestranná spoločenská miestnosť. Je to centrálna miestnosť domu, preto jej vybavenie musí byť na tej vyššej úrovni. Steny musia byť potiahnuté drahou látkou, plafóny sú kazetové a na plávajúcej podlahe z červeného smreku bude položený veľmi drahý koberec. Zo zariadení je tu ešte – krb, bar, pianíno, starožitné visiace hodiny, kvalitná kožená sedačka, 4 kožené kreslá – také objemnejšie, / sú obrázky /, stolík, televízia väčších rozmerov, domáce kino, biliard strednej veľkosti, zrkadlo so strieborným rámom, kvety a iné.**

**Na prízemí je ešte garáž pre tri stredné osobné vozidlá, so svojim skladom a  počítačom, vchod do suterénu, miestnosť pre záhradné náradie, práčovňa so žehliarňou a  sušiarňou, archív, miestnosť pre umývacie autíčko a  jeho príslušenstvo – náhradné diely – autíčko bude umývať – raz týždenne chodby, suterén, balkóny a terasy., vonkajšie kamenné plochy – raz za mesiac., ďalej sú tu šatník, kancelária – pre majiteľa a  účtovníčku, WC, výťah, Schody na poschodie – za zrkadlom môže byť trezor, na podlahe kachličky – 50 x 50 cm., plafón kazetový – červený smrek, steny biele. za zadným vchodom je pol oblúkovitý mostík so zábradlím ponad jazierko, v priestoroch chodby je výrez do suterénu, obklopený 4 stĺpmi a zábradlím a nad ním výrez v plafóne. Toto pre vyššiu svetlosť a šetrenie energiami. / na všetko sú obrázky, alebo náčrtky /.**

**POSCHODIE :**

**Poschodie sa vyznačuje tým, že je rodinné, teda obyvačko – spálňové s detskými izbami. Aj tu som navrhol rozmiestnenie nábytku, pre lepšiu predstavivosť rozmiestnenia elektrických zástrčok a iných vývodov. To všetko si pán architekt možno upraví , po dohode s budúcim majiteľom. Znovu usporiadanie plafónov stien a podláh je tak, ako na prízemí. Je priložený aj náčrtok. Na chodbách je to tiež podobné. Chodby majú svoje kazetové plafóny – je obrázok. Tiež je tu výťah, WC, výrez v podlahe a aj v plafóne, schodisko na podstrešné – ateliérové poschodie.**

**PODSTREŠNÉ - ATELIÉROVÉ :**

**Tu sa nachádza tiež jeden byt, predpokladám, že umelcov s jeho manželkou. / celý dom a aj ateliér pri menších úpravách, sa môže premeniť na menšiu firmu, kde by napr. 4 architekti žili zo svojimi rodinami a v priestoroch ateliéru by boli ich políčka – ateliéru /. V podstrešnom poschodí sa nachádzajú : ateliér, galéria, rôzne sklady, fotoateliér a fotokomora. Tiež steny plafón, podlaha sú tak, ako v nižších podlažiach. Rozdiel je, že nad ateliérom je strecha. Ostatné miestnosti a chodby majú svoje plafóny. Pod škridlou , medzi trámami musí byť daná odhlučňujúca hmota. Nad ateliérom sú svetlíky a svetlík je tiež nad výrezom chodby, aby tak svetlo prenikalo až do suterénu, čím sa z časti ušetrí na energiách. Aj tu ako v iných priestoroch domu, sa svetlo zapína a vypína ovládačom. Je to istejšie, ako senzorové ovládanie.**

**STRECHA :**

**Strecha je pokrytá klasickou krytinou a síce – škridlou. Na streche sú odchytávače dažďovej vody z medeného plechu, solárne panely, pre ohrev vody v interiéri, ale aj v exteriéri, sú tu svetlíky, vstup na strechu, šachta výťahu, hromozvod. Strecha presahuje múry domu 60 – 80 cm.**

**EXTERIÉR :**

**Pozemok domu je upravený tak, aby slúžil obyvateľom domu ku kultúrnemu a športovému vyžitiu. Tiež musí reprezentovať majiteľa. Prvý dojem je dôležitý. Od ulice je pred domom kamenný múr, s malými ozdobnými tehličkami. Je v ňom umiestnená elektrická výsuvná dvoj brána, ktorá sa vysúva v pravo a aj v ľavo. Otvára sa ovládačom. V areáli je dookola plochy malý betónový múrik s tyčami a pletivom, pred ktorým je do vnútra areálu vysadený živý plot. Určí pán architekt, že z čoho. Sú tu trávnaté plochy, na ktorých sú umiestnené : Voliéra pre psa a pes, okrasné stromy a tuje , závlahové zariadenie, nočné osvetlenie, lavičky, hojdačka, altánok s grilom, fontána. Je v zadu na pozemku športová bežecká dráha, pod ktorou sú dve obrovské nádrže. Jedna je pre zber dažďovej vody a druhá má v sebe čistiace zariadenie a odtiaľ putuje voda do : bazéna, výrivky, / V  sprchách bude pitná /, fontány a jazierok, do závlahového zariadenia a prebytočná do kanalizácie. Vedľa nádrži je aj šachta pod zemou, ktorá slúži pre údržbu. Tiež je tu vonkajšia sprcha, ktorá je v letných mesiacoch potrebná pre tých, čo bežia po dráhe, alebo pre opaľujúcich sa a tak. je tam aj vývod pre hadicu, na postrek bežeckej dráhy., Vysadená je aj strieborná jedľa, ktorá bude vo vianočnom období ovešaná el. sviečkami a automatický sa bude večer zapínať a ráno zase zhasínať. Gazdinú istotne poteší kvetinová výsadba, ktorá sa môže pri aranžovať kôrovinou a rôznymi kreatívnymi pomôckami, ktoré tam už záhradkárske služby naaranžujú. Tiež je tu ešte vonkajšie parkovisko pre tri autá. Na balkónoch a terasách je zabudovaný kamerový systém tak, aby nenarúšal súkromie susedov. Na múriku pri bráne je tiež jedna kamera.**

**Všetko o čom som v krokoch písal, je tiež zdokumentované v obrázkoch, ale hlavne v náčrtkoch – 1 – 5 . Je tu aj súbor s názvom – ŠTYRI a VTÁČIA. Toto je moja predstava bývania. Ak si tento dom niekto dá postaviť, budem rád, keď budem prizvaný na kolaudáciu. Ďakujem**

**Civáň Viliam.**